
 Важна правна забележка
 |
 22007A1208(01)
 Протокол за изпълнение на Алпийската конвенция от 1991 г. в областта на транспорта — Протокол за транспорта
 Официален вестник n° L 323 , 08/12/2007 стр. 0015 - 0022
 20001031ПРЕВОДПротокол за изпълнение на Алпийската конвенция от 1991 г. в областта на транспортаПротокол за транспортаФЕДЕРАЛНА РЕПУБЛИКА ГЕРМАНИЯ,ФРЕНСКАТА РЕПУБЛИКА,ИТАЛИАНСКАТА РЕПУБЛИКА,КНЯЖЕСТВО ЛИХТЕНЩАЙН,КНЯЖЕСТВО МОНАКО,РЕПУБЛИКА АВСТРИЯ,КОНФЕДЕРАЦИЯ ШВЕЙЦАРИЯ,РЕПУБЛИКА СЛОВЕНИЯ,иЕВРОПЕЙСКАТА ОБЩНОСТ,В съответствие със своята задача, произтичаща от Конвенцията за опазване на Алпите (Алпийската конвенция) от 7 ноември 1991 г., за следване на широкообхватна политика, насочена към опазването и устойчивото развитие на алпийския регион;В изпълнение на своите задължения по член 2, параграфи 2 и 3 от Алпийската конвенция;Със съзнанието, че екосистемите и ландшафтът на алпийския регион са особено чувствителни, че е възможно неговите географски и топографски условия да доведат до увеличаване на замърсяването и шума, както и че регионът притежава уникални природни ресурси и уникално културно наследство;Със съзнанието, че без подходящи мерки транспортът и причинените от него екологични щети ще продължат да се увеличават поради продължаващата интеграция на пазарите, социално-икономическото развитие и дейностите, свързани с прекарване на свободното време;С убеждението, че местното население трябва да може самò да определя плановете си за социално, културно и икономическо развитие и да взема участие в осъществяването им в съществуващата институционална рамка;Със съзнанието, че транспортът оказва въздействие върху околната среда и че екологичните щети, които причинява, имат нарастващи отрицателни последствия и носят рискове за екологията, здравето и безопасността, и че към тях е нужен общ подход;Със съзнанието, че са необходими засилени мерки за безопасност при транспортирането на опасни материали;Със съзнанието, че е необходимо да се предприемат широкообхватни действия за наблюдение, изследване и предоставяне на информация и консултация, за да се установят връзките между транспорта, здравеопазването, околната среда и икономическото развитие, както и да се демонстрира нуждата от намаляване на екологичните щети;Със съзнанието, че в алпийския регион транспортната политика, основана на принципите на устойчивост, е в интерес както на алпийското, така и на неалпийското население, както и че е необходимо алпийските региони да се съхранят едновременно като местообитание и природен и икономически регион;Със съзнанието, че от една страна, съществуващият потенциал на видовете транспорт не се използва в достатъчна степен и че от друга страна, не се взема достатъчно предвид значението на инфраструктурите за по-екологични транспортни системи (като железопътния транспорт, вътрешноводния и морския транспорт и комбинирания транспорт) или на транснационалната съвместимост и управление на различните транспортни средства, както и че по тази причина е необходимо тези транспортни системи да се оптимизират посредством значително укрепване на мрежите във и извън алпийския регион;Със съзнанието, че решенията по регионалното планиране и икономическите политики, които се вземат във и извън алпийския регион, имат значително въздействие върху развитието на алпийския транспорт;В желанието си да допринесат решително за устойчивото развитие и повишаването на качеството на живот чрез намаляване на обема на трафика, по-екологично управление на транспорта и повишаване на ефективността и ефикасността на съществуващите транспортни системи;Убедени, че е необходимо да се намери баланс между икономическите интереси, социалните нужди и екологичните изисквания;Като спазват надлежно двустранните и многостранните конвенции, сключени между договарящите страни и Европейската общност, по-специално